CELEX: E2004P0009
Language: el
Date: 2004-11-23 00:00:00
Title: Προσφυγή που ασκήθηκε στις 23 Νοεμβρίου 2004 από την ένωση Bankers' and Securities Dealers' Association της Ισλανδίας κατά της Εποπτεύουσας Αρχής ΕΖΕΣ (Υπόθεση E-9/04)

17.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 40/18
            
         Προσφυγή που ασκήθηκε στις 23 Νοεμβρίου 2004 από την ένωση Bankers' and Securities Dealers' Association της Ισλανδίας κατά της Εποπτεύουσας Αρχής ΕΖΕΣ
   (Υπόθεση E-9/04)
   (2005/C 40/11)
   Προσφυγή κατά της Εποπτεύουσας Αρχής ΕΖΕΣ, ασκηθείσα ενώπιον του Δικαστηρίου της ΕΖΕΣ στις 23 Νοεμβρίου 2004 από την ένωση Bankers' and Securities Dealers' Association της Ισλανδίας, εκπροσωπούμενης από τον δρ. Hans-Jörg Niemeyer of Hengeler Mueller, avenue Cortenbergh 1118, B-1000 Βρυξέλλες και τον δρ. Ralf Sauer of Hengeler Mueller, Charlottenstraße 35/36, 10117 Βερολίνο, Γερμανία.
   Η προσφεύγουσα ισχυρίζεται ότι το Δικαστήριο πρέπει:
   
               1.
            
            
               Να ακυρώσει την απόφαση της Εποπτεύουσας Αρχής ΕΖΕΣ της 11ης Αυγούστου 2004, αριθ. 213/04/COL (Icelandic Housing Financing Fund), και
            
         
               2.
            
            
               Να διατάξει την Εποπτεύουσα Αρχή ΕΖΕΣ να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η προσφεύγουσα είναι επιχειρηματική ένωση όλων των εμπορικών τραπεζών της Ισλανδίας και ενεργεί ως τράπεζα γενικής εξυπηρέτησης και ως τράπεζα συμψηφισμού των τραπεζών αυτών.
            
         
               —
            
            
               Το ισλανδικό ταμείο Housing Financing Fund («HFF») χορηγεί γενικά δάνεια σε ιδιώτες με σκοπό την κατασκευή ή την αγορά κατοικιών καθώς και συμπληρωματικά δάνεια σε ιδιώτες χαμηλού εισοδήματος.
            
         
               —
            
            
               Η προσφεύγουσα ισχυρίζεται ότι τα γενικά δάνεια αποτελούν κανονικές τραπεζικές υπηρεσίες και ότι το εκ των πραγμάτων κρατικό μονοπώλιο του «HFF» αντίκειται στην ελευθερία παροχής υπηρεσιών, στο δικαίωμα εγκατάστασης και στην ελεύθερη κυκλοφορία των κεφαλαίων.
            
         
               —
            
            
               Η Εποπτεύουσα Αρχή ΕΖΕΣ, με την απόφασή της αριθ. 213/04/COL, της 11ης Αυγούστου 2004, δήλωσε ότι το σύστημα «HFF» είναι συμβατό με τους κανόνες των κρατικών ενισχύσεων σύμφωνα με το άρθρο 59 παράγραφος 2 της συμφωνίας ΕΟΧ.
            
         
               —
            
            
               Η προσφεύγουσα ισχυρίζεται ότι η Εποπτεύουσα Αρχή ΕΖΕΣ:
               
                           —
                        
                        
                           αθέτησε την υποχρέωσή της να κινήσει την επίσημη διαδικασία,
                        
                     
                           —
                        
                        
                           παρέβη ουσιαστικές διαδικαστικές υποχρεώσεις, δεδομένου ότι δεν αιτιολόγησε αρκούντως την απόφασή της όπως προβλέπεται στο άρθρο 16 της συμφωνίας της Εποπτεύουσας Αρχής και του Δικαστηρίου ΕΖΕΣ, και,
                        
                     
                           —
                        
                        
                           ερμήνευσε και εφάρμοσε εσφαλμένα το άρθρο 59 παράγραφος 2 της συμφωνίας ΕΟΧ.